Κογκρέσο και Ελληνικά θέματα
εξετάστηκαν στη διάσκεψη για το Κυπριακό στην Ουάσιγκτον
Για 27 κατά σειρά χρονιά έγινε στην Ουάσιγκτον η ετήσια Διάσκεψη για το Κυπριακό και τα Θέματα του Ελληνισμού. Όπως σε προηγούμενες φορές έτσι και φέτος την διάσκεψη διοργάνωσαν από κοινού η Παγκόσμια Συντονιστική Επιτροπή Κυπριακού Αγώνα, , και η λεγόμενη Συντονισμένη Προσπάθεια του Ελληνισμού (). Έδρα της διάσκεψης ήταν το ιστορικό ξενοδοχείο Willard, το οποίο απέχει κάπου ένα χιλιόμετρο από το Κογκρέσο και μόνον ένα οικοδομικό τετράγωνο από τον Λευκό Οίκο. Πήραν μέρος ηγέτες της ομογένειας από τις Ηνωμένες Πολιτείες, την Ελλάδα, και την Κύπρο. Tους υποδέχτηκε ο Πρόεδρος της ΠΣΕΚΑ, . Σημαντική όμως ήταν και η συμμετοχή Αμερικανών νομοθετών. Ο βουλευτής  από την Πολιτεία Μέρυλαντ, στην οποίαν βρίσκεται και η φημισμένη Ελληνική γειτονιά της Βαλτιμόρης, μας εξήγησε σε τι οφείλεται το ενδιαφέρον αυτών των τελευταίων: «Είναι σημαντικό που μαζευόμαστε κάθε χρόνο κι εξετάζουμε κρίσιμα ζητήματα της Κύπρου, της Ελλάδας και των Ηνωμένων Πολιτειών. Μας ενδιαφέρουν η επανένωση της Κύπρου, μια γερή Ελλάδα και η προώθηση της φιλίας μεταξύ της Ελλάδας και της Αμερικής. Όλα αυτά ωφελούν τις Ηνωμένες Πολιτείες και για τούτο τον λόγο παίρνουν μέρος στην διάσκεψη τόσα μέλη του Κογκρέσου». Μεταξύ των προσωπικοτήτων που τίμησε η διάσκεψη ήταν η , Πρόεδρος της Βουλευτικής Επιτροπής Εξωτερικών Υποθέσεων, στην οποία απονεμήθηκε το Bραβείο Γιώργου Παρασκευαΐδη. Της το επέδωσε ο πρώην βουλευτής , προκάτοχός της στην ηγεσία της ίδιας επιτροπής. Μετά την βράβευσή της, δήλωσε στην Ελληνική Υπηρεσία της Φωνής της Αμερικής: «Η Ελλάδα περνά μια δύσκολη οικονομική κρίση. Το ξέρουμε αυτό. Όσο για τους Κύπριους, αυτοί εύχονται η χώρα τους να ενωθεί και να απαλλαγεί από τα Τουρκικά στρατεύματα της παράνομης κατοχής. Οι Τουρκοκύπριοι όμως δεν φαίνεται να έχουν τον ίδιο στόχο. Ελπίζουμε να υποβοηθήσουμε στην ενοποίηση της Κύπρου. Ελπίζουμε να παγιωθεί η ειρήνη εκεί». Μίλησε επίσης η πρώην Πρόεδρος της Αμερικανικής Βουλής και σήμερα αρχηγός της μειοψηφίας στο Κογκρέσο, , που είπε μεταξύ άλλων: «Εργαζόμαστε υπερκομματικά υπό την ηγεσία των συμπροέδρων της ομάδας προώθησης Ελληνικών θεμάτων στο Κογκρέσο, βουλευτών  και . Μας λύπησε το ότι η 50 επέτειος της Κυπριακής Δημοκρατίας τηρήθηκε με το νησί διαιρεμένο. Πρέπει να επικεντρώσουμε την προσοχή στο βασικό αίτιο του προβλήματος, την παράνομη Τουρκική κατοχή τμήματος της Κύπρου». Ο Βουλευτής Κώστας Μπιλιράκης από την Φλόριντα, στον οποίο αναφέρθηκε η κυρία Πελόσι, πήρε επίσης μέρος στην διάσκεψη. Σε κάποιο διάλλειμα της, μας είπε: «Κερδίζουμε όλο και μεγαλύτερη υποστήριξη για τα θέματα της ομογένειας στο Κογκρέσο. Δεν θα ησυχάσουμε μέχρις ότου η Κύπρος να είναι ελεύθερη και να διευθετηθεί το θέμα της ονομασίας της ΠΓΔΜ. Κάνουμε ότι μπορούμε για την Ελλάδα και την Κύπρο. Τα παιδιά μου θα πάνε το καλοκαίρι στο Ιωνικό Χωριό, στην Ελλάδα μας. Είμαι ενθουσιασμένος γιατί εκεί θα μάθουν την Ελληνική ιστορία και τις παραδόσεις για να είναι πάντα περήφανοι Έλληνες». Το βραβείο Λιβανού, που αποτελεί και μια από τις μεγαλύτερες τιμητικές διακρίσεις της διάσκεψης, απονεμήθηκε στην , Πρέσβη των Ηνωμένων Πολιτειών στην Ουγγαρία. Την παρουσίασε στο κοινό η Γερουσιαστής  από την Καλιφόρνια, από όπου κατάγεται η ομογενής διπλωμάτης. Κατά την κυρία Φάϊνσταϊν: «Η Ελένη έχει τεράστιες προοπτικές. Μόλις τώρα άρχισε να τις αξιοποιεί. Ο Ούγγρος Πρέσβη στις ΗΠΑ μου είπε ότι την θεωρεί άριστη πρέσβειρα. Μπορούμε λοιπόν να είμαστε όλοι περήφανοι γι αυτήν». Η Πρέσβης Τσακοπούλου-Κουναλάκη ήταν έκδηλα συγκινημένη αλλά και περήφανη για την εθνική κληρονομιά της. Όπως δήλωσε στην Ελληνική Υπηρεσία της Φωνής της Αμερικής: «Είμαι γέννημα-θρέμα της ομογένειας. Έμαθα πολλά από αυτήν. Μου έδωσε τα φόντα για να αναλάβω το δημόσιο αξίωμα που κατέχω τώρα. Της είμαι ευγνώμων και την αγαπώ. Η βράβευσή μου απόψε αποτελεί μεγάλη τιμή. Με κάνει για μια ακόμα φορά περήφανη που είμαι Ελληνοαμερικανίδα». Τι όμως πέτυχε η ομογενειακή διάσκεψη στην Ουάσιγκτον; Να τι απάντησε στο ερώτημά μας ο , Πρόεδρος της Συντονισμένης Προσπάθειας του Ελληνισμού. «Είχαμε πολλές επιτυχίες. Ενημερώσαμε κορυφαίο σύμβουλο του Προέδρου των Ηνωμένων Πολιτειών και της Υπουργού Εξωτερικών των Ηνωμένων Πολιτειών για τα προβλήματα των Χριστιανικών εκκλησιών στο κατεχόμενο τμήμα της Κύπρου. Επίσης συναντηθήκαμε με 27 ηγετικά στελέχη της Βουλής και 9 της Γερουσίας. Έδειξαν μεγάλο ενδιαφέρον για την Κύπρο, ιδιαίτερα μετά την σύσφιξη των σχέσεων Κύπρου-Ισραήλ». Στα λόγια αυτά, ο Πρέσβης της Κύπρου στις Ηνωμένες Πολιτείες, , πρόσθεσε: «Νομίζω ότι το συνέδριο προσπάθησε να δώσει στους Αμερικανούς βουλευτές, γερουσιαστές και μέλη της κυβέρνησης των ΗΠΑ αυτό το νόημα, ότι η κατάσταση στην Κύπρο είναι άδικη, παραβιάζει την διεθνή νομιμότητα, παραβιάζει και την Αμερικανική νομοθεσία. Υπάρχουν συγκεκριμένες πρόνοιες της Αμερικανικής νομοθεσίας που παραβιάζονται με την συνεχιζόμενη κατοχή στην Κύπρο. Να δώσει το μήνυμα λοιπόν ότι αυτό πρέπει να τερματιστεί. Κι επίσης να τους δώσει να καταλάβουν ότι αυτό συνάδει με τις αξίες των Ηνωμένων Πολιτειών. Επίσης μια σωστή λύση του Κυπριακού, που να αποκαθιστά την ανεξαρτησία, την ενότητα, την κυριαρχία και να διασφαλίζει πως η Κύπρος θα είναι ελεύθερη από ξένους ελέγχους και επεμβάσεις, αυτό θα είναι και κάτι που θα εξυπηρετούσε και τα καλώς νοούμενα συμφέροντα των Ηνωμένων Πολιτειών». Η ευχή όλων είναι να λυθεί γρήγορα το Κυπριακό, ούτως ώστε να μην χρειαστεί να γίνει του χρόνου τέτοια εποχή μια ακόμα διάσκεψη για το θέμα αυτό στην Αμερικανική πρωτεύουσα.